钦定古今图书集成/明伦汇编/氏族典/第175卷 > 钱习礼
## 钦定古今图书集成/明伦汇编/氏族典/第175卷 > 钱习礼

按《明外史钱习礼传》：“习礼，名干，以字行，吉水人。中永
乐七年会试。时帝出征，九年始殿试，选庶吉士，寻授
检讨。仁宗即位，迁侍读，知制诰。宣德中，进侍读学士。
英宗开经筵，为讲官。《宣宗实录》成，擢学士，掌院事。正
统九年，乞致仕，不许。礼部侍郎缺，特旨命习礼，力辞，
不允。王振用事，达官多造其门，习礼耻为屈，复上章”
乞骸骨，许之。习礼笃行谊，好古秉礼，动有矩则。文章
论议，为士类所宗。家居十五年卒，年八十有九。谥文
肃。